पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली। मोहाली की फेज 9 की मार्केट से मंगलवार को गमाडा की ओर से अतिक्रमण को हटाया गया । इस मौके गमाडा की ओर से अतिक्रमण हटाने को लेकर कई सुरक्षाकर्मियों को लगाया गया था। गमाडा की ओर से पहुंचे अधिकारियों ने मार्केट में बनी दुकानों के आगे बनाए गए सीमेंट के निर्माण को हटाया गया।
दुकानदारों की ओर से अपनी दुकानों के आगे सीमेंट से थड़ों का निर्माण किया गया था, जिसे अतिक्रमण हटाने गई टीम ने जेसीबी के सहयोग से उसे हटा दिया। इसके अलावा दुकानदारों की अेार से अपनी दुकानों के सामने लगाए गए बड़े बड़े बोर्डों को भी जेसीबी से हटाया गया। दुकानदारों की ओर से इसे लेकर नाराजगी व्यक्त की गई लेकिन अतिक्रमण हटाने के लिए पहुंचे दस्ते ने अपनी कार्रवाई को नहीं रोका। गमाडा के कई जेई इस कार्रवाई के दौरान मौके पर पहुंचे थे उन्होंने कहा कि आलाधिकारियों के निर्देश पर यह कार्रवाई की जा रही है। उन्होंने कहा कि इसी तरह की कार्रवाई अन्य मार्केटों में भी की जाएगी जहां पर दुकानदारों की ओर से गलत तरीके से एडवरटाइजमेंट बोर्डों को लगाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn